Лета ўвабралася ў другую палову, на двары ліпеньская спякота. А ва УКП “Жылкамгас” – разгар работ па падрыхтоўцы да будучага ацяпляльнага сезона. Па словах галоўнага інжынера Анатоля Віктаравіча Грынько, прымаюцца неабходныя захады, каб стварыць патрэбны запас паліва для кацельнай гаспадаркі прадпрыемства, бо 94% яе кацельных пераведзены на мясцовыя віды паліва. Ужо зараз прадпрыемства нарыхтавала 8711 шчыльных метраў кубічных дроў (101%) і 6225 шчыльных метраў кубічных шчапы, або 48% да неабходнага. Завершаны і прафілактычны рамонт усяго кацельнага абсталявання.